Xabarovskda hibsga olingan gubernatorni qo‘llab-quvvatlash uchun o‘n minglab kishilar yana namoyishga chiqdi

Xabarovsk o‘lkasi gubernatori maslahatchisi Zaxar Sinyagovskiyning ta'kidlashicha, mitingda 30 mingdan 50 minggacha kishi qatnashgan. Xabarovsk ma'muriyatining ma'lumotiga ko‘ra esa, aksiyada 10 minggacha kishi qatnashgan.
V Xabarovske s frazy "poydyomte progulyayemsya" nachalos novoye shestviye po ulitsam goroda. Podderjat nashu rabotu vy mojyete po ssylke https://t.co/4bIA6gx3yh pic.twitter.com/5WLuS7Ag5s
Namoyishchilar o‘lka hukumati binosi yaqinidagi maydonga to‘plangan. Ular «Ozodlik!», «Furgal — bizning tanlovimiz!», «Men, biz, u — butun mamlakat Furgal uchun!» deya xitob qilgan. To‘planganlar Furgal ustidan sud Xabarovskda o‘tishini hamda ochiq va odilona o‘tishini talab qilgan.
Vladivostokda ham Furgalni qo‘llab-quvvatlab bir necha yuz kishi namoyish o‘tkazdi, deb xabar berdi dvhab.ru portali.  
Furgalni qo‘llab-quvvatlovchi namoyishlar bir haftadan beri davom etmoqda. Namoyishlar gubernator qo‘lga olingan 9 iyul kunidan boshlangan. 
Sergey Furgalga qotillikka urinish va 2004-2005 yillarda tadbirkorlarning o‘ldirilishini tashkillashtirish ayblovlari qo‘yilgan.